സൗരോര്ജ പ്രഭയില് ഏറ്റുമാനൂര് ബ്ലോക്ക് പഞ്ചായത്ത് ഏറ്റുമാനൂര്: ഓഫീസ് പ്രവര്ത്തനത്തിനാവശ്യമായ വൈദ്യുതി പൂര്ണമായും സൗരോര്ജത്തിലൂടെ ഉത്പാദിപ്പിച്ച് സ്വയംപര്യാപ്തത നേടി ഏറ്റുമാനൂര് ബ്ലോക്ക് പഞ്ചായത്ത്. ബ്ലോക്ക് പഞ്ചായത്ത് കെട്ടിടത്തിന്റെ മേല്ക്കൂരയില് സ്ഥാപിച്ചിരിക്കുന്ന അഞ്ച്, രണ്ട് കിലോവാട്ട് ശേഷിയുള്ള രണ്ട് സൗരോര്ജ ഓഫ് ഗ്രിഡ് പാനലില്നിന്നാണു വൈദ്യുതി ഉത്പാദനം. ബ്ലോക്ക് പഞ്ചായത്തിലെ 16 മുറികളിലെ ലൈറ്റുകള്, ഫാനുകള്, കന്പ്യൂട്ടറുകള്, ഫോട്ടോ കോപ്പിയര് മെഷീന്, പ്രിന്ററുകള്, ജലലഭ്യതയ്ക്കുള്ള മോട്ടോര് എന്നിവ യെല്ലാം സൗരോര്ജ വൈദ്യുതി ഉപയോഗിച്ച് പ്രവര്ത്തിക്കും. 9.23 ലക്ഷം രൂപയാണ് പദ്ധതി ചെലവ്. പദ്ധതി പ്രകാരം മാസം പതിനായിരത്തിലധികംരൂപ വൈദ്യുതി ചാര്ജിനത്തില് ലാഭിക്കാന് കഴിയുമെന്നു ബ്ലോക്ക് പഞ്ചായത്ത് പ്രസിഡന്റ് ആര്യ രാജന് പറഞ്ഞു. അനെര്ട്ടിനായിരുന്നു പ്ലാന്റിന്റെ നിര്വഹണ ചുമതല. അഞ്ചു വര്ഷത്തേക്കു സൗജന്യമായി അറ്റകുറ്റപണികളും നടത്തും.